ભારે વરસાદના પગલે સુરત, તાપી, નવસારી, વલસાડ અને ડાંગના અનેક રસ્તાઓ બંધ થઈ ગયા છે. ઓરંગા નદી અને અંબિકા નદીમાં ઘોડાપૂરની સ્થિત સર્જાતા રસ્તાઓ બંધ થઈ જતા અનેક ગામો સંપર્ક વિહોણા થઈ ગયા છે. જ્યારે દક્ષિણ ગુજરાતના વિવિધ રસ્તાઓ પર પાણી ફરી વળતા સુરતમાં 26, તાપીમાં નેશનલ હાઈ વે સહિત 52, નવસારીમાં સ્ટેટ હાઈવે સહિત 77, વલસાડના 21 અને ડાંગના બે સ્ટેટ હાઈવે સહિત 19 રસ્તાઓ મળી કુલ 197 રોડ બંધ થઈ ગયા છે.